सामग्री: महाराष्ट्रात कोव्हिड-19  किंवा सामान्य रुग्णालयात आग लागण्याची ही पहिली घटना नाही. गेल्याकाही महिन्यात रुग्णालयातील आगीत 45 हून अधिक रुग्णांनी आपले प्राण गमावले आहेत.

रुग्णालयात आग लागल्याच्या घटनेनंतर सरकारकडून चौकशीचे आदेश दिले जातात. चौकशी अहवालानंतर कारवाई केली जाते. पण ठोस उपाययोजना मात्र होताना दिसत नाहीत.

त्यामुळे महाराष्ट्रातील रुग्णालयं मृत्यूचा सापळा बनत आहेत? हा महत्त्वाचा प्रश्न पुन्हा उपस्थित झालाय.

विजय वल्लभ हॉस्पिटलमधील आगीनंतरची परिस्थिती

रुग्णालयातील अग्नितांडवाच्या घटना

रुग्णालयात आग लागण्याची कारणं काय?

रुग्णालय प्रशासनाचा हलगर्जीपणा, निष्काळजीपणा, रुग्णालयातील अग्निसुरक्षा तपासण्यात सरकारी यंत्रणांकडून होणारी दिरंगाई ही अग्नितांडवाची प्रमुख कारणं आहेत.

विजय वल्लभ हॉस्पिटलमधील आगीनंतरची परिस्थिती

मुंबई अग्निशमन दलाचे माजी प्रमुख प्रताप करगुप्पीकर, रुग्णालयातील अग्नितांडवाची प्रमुख कारणं सांगतात -

"आपत्कालीन व्यवस्थेच्या नावावर या सर्व गोष्टींकडे लक्ष दिलं जात नाही. देखभाल आणि दुरुस्ती याकडे दुर्लक्ष केलं जाततं. ऑक्सिजन आणि ज्वलनशील पदार्थांचं कॉम्बिनेशन खूप घातक आहे," असं प्रताप करगुप्पीकर पुढे सांगतात.

पालघरमध्ये राहणाऱ्या प्रशांत ठाकरे यांनी अनेक रुग्णालयात एसी यंत्रणा बसवलेली आहे. ते म्हणतात, "एसीची देखभाल आणि दुरूस्ती योग्यवेळी होणं गरजेचं आहे. वायरिंग, केबलिंगमध्ये बिघाड झाला तर, शॉर्टसर्किट होण्याची शक्यता असते."

एसीमध्ये स्फोट होऊ शकतो?

गेल्याकाही दिवसात रुग्णालयात लागलेल्या आगीच्या घटनांमध्ये एसी युनिटमध्ये स्फोट झाल्याचं प्राथमिक कारण पुढे येतंय.

त्याबद्दल बोलताना प्रताप करगुप्पीकर सांगतात, "एसी मशिनला आठ तासानंतर रेस्ट गरजेची आहे. यासाठी खरंतर दोन मशिन असाव्या लागतात. एसी सतत सुरू राहिला तर, तो खूप गरम होणार. एसीमधील पार्ट गरम होणार. ज्यामुळे छोटा स्फोट होण्याची शक्यता असते."

कोव्हिड 19 वॉर्ड

भाजप नेते किरीट सोमय्या सांगतात, "राज्यातील कोणत्याही रुग्णालयाचं फायर सेफ्टी ऑडिट करण्यात आलेलं नाही. हे ऑडिट शास्त्रीय पद्धतीने होणं गरजेचं आहे. भांडुपच्या रुग्णालयाला फायर सेफ्टी नव्हती. सरकारने सर्व कोव्हिड सेंटरचं ऑडीट केलं पाहिजे."

रुग्णालयातील अग्निसुरक्षेच्या मार्गदर्शक सूचना

नॅशनल डिझास्टर मॅनेजमेंट ऑथॉरिटीने देशभरातील रुग्णालयांना 2016 मध्ये अग्निसुरक्षेबाबत सूचना...\nमागील सामग्री खालीलप्रमाणे सारांशित केली जाऊ शकते:
विरारमध्ये विजय वल्लभ रूग्णालयातील आग्नितांडवात 13 कोव्हिडग्रस्त रुग्णांचा मृत्यू झाला. ICU मध्ये जगण्याची झुंज सुरू असतानाच, या रुग्णांवर काळाने घाला घातला.